Sorthånd

Sorthånd (khuzdul: Narakanâg) er en folk af orker og gobliner bosiddende i den sydøstlige Gamle Verden i områderne mellem de Sorte Bjerge, World’s Edge Mountains og det nordlige Dragehav. Sorthænderne er historisk et af de mest talrige og frygtede goblinoide folk i den gamle verden og har i århundreder bekriget menneskenes riger og anført nogle af de største vandringer i historien. Folket sporer deres blod tilbage til den sagnomspundne kong Sorthånd, der i den anden alder regerede et vældigt og mægtigt rige. Som følge af denne fordums storhed er sorthænderne en broget konstellation af mange forskellige stammer og klaner: den sælsomme Yazoga-klan dvæler ved de mægtige søer og brusende elve højt oppe i de mest uigennemtrængelige bjerge; den stolte Ogdu-stamme arbejder vedholdende som industri- eller havnearbejdere i ghettoer langs det Gyldne Hav; Ramonag-klanen lever i ødselhed som højt skattede elitesoldater i despoten af Archaois’ sold; Korlag-klanen sidder tungt på de dybeste og mørkeste skove i det nordlige Zeüms hinterland; og Muglor-stammen hersker over et vældigt systemer af huler og tunneler gravet dybt ind i de Sorte Bjerge. Alle disse og hundrede andre grupperinger genkender hinanden som sorthænder. Ikke desto mindre savner folket tidligere tiders stærke ledere, der kan give de mange stemmer én lyd.
Category:Uruk
Category:Goblinoider
Category:Den Gamle Verden
Category:Stamme
Category:Militær
Category:De Sorte Bjerge
Category:World Edge Mountains